El CEIP Nostra Senyora de Begonya acull una xarrada sobre bullying i ciberbullying
15 de maig 2018

​ ![](/media/gayml4u2/62charla.jpg)  
  

La delegació d'Educació de l'Ajuntament de Sagunt, a través del Gabinet Psicopedagògic Municipal, organitza la xarrada ‘Del bullying al ciberbullying i altres casos’. Dijous que ve 17 de maig, de 18.00 a 20.00 hores, el CEIP Nostra Senyora de Begonya acollirà esta jornada a càrrec de la psicòloga i psicoterapeuta, Lucía Castroverde.

Este projecte sorgix arran de l'aprovació pel Ple municipal al gener de 2016 de la creació de l'Observatori sobre Assetjament Escolar. La finalitat d'este és minimitzar l'aparició d’estos episodis, anticipar-se al problema i presentar possibles respostes i solucions mitjançant l'aplicació de programes preventius entre la població escolar.

Un vessant d’este problema està constituït per l'assetjament que es produix mitjançant les xarxes socials. Per a informar de tot este món, en molts casos desconegut per la majoria, el GPM ha organitzat unes xarrades per a donar-lo a conéixer i així, oferir una sèrie de ferramentes que permeten controlar i minimitzar els efectes d'un ús inadequat d'esta tecnologia.

*   [](http://www.facebook.com/sharer.php?u=https://aytosagunto.es/va/actualitat/el-ceip-nostra-senyora-de-begonya-acull-una-xarrada-sobre-bullying-i-ciberbullying/ "Facebook")
*   [](http://twitter.com/share?url=https://aytosagunto.es/va/actualitat/el-ceip-nostra-senyora-de-begonya-acull-una-xarrada-sobre-bullying-i-ciberbullying/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-ceip-nostra-senyora-de-begonya-acull-una-xarrada-sobre-bullying-i-ciberbullying/ "Linked In")
*   [](mailto:?body=https://aytosagunto.es/va/actualitat/el-ceip-nostra-senyora-de-begonya-acull-una-xarrada-sobre-bullying-i-ciberbullying/)